

 9820 гр. Смядово, пл. „Княз Борис І”№2; телефон: 05351/2033; факс: 05351/2226

obshtina\_smiadovo@abv.bg www.smyadovo.bg

## З А П О В Е Д

№ 723

гр. Смядово, 22.12.2014 г.

 На основание чл.44, ал.2 от ЗМСМА, чл.67, т.2 и чл.68, ал.1 от Наредбата за реда за придобиване, управление и разпореждане с общинско имущество, в изпълнение на Решение № 213 по Протокол № 4/25.04.2013 година на Общински съвет – Смядово

# Н А С Р О Ч В А М:

1. Публичен търг с явно наддаване за отдаване под наем на имоти, частна общинска собственост, представляващи:
2. Сграда за търговия № 1 с АОС № 854/01.04.2008 година, представляваща магазин на 1 (един) етаж в урегулиран поземлен имот (УПИ) ІІ – ООД, кв. 62б, с идентификатор 67708.308.53.1 (шест седем седем нула осем точка три нула осем точка пет три точка едно) по плана на гр.Смядово, застроена площ 49 (четиридесет и девет) кв.м.; година на построяване – 2008 година; конструкция – МЗ (масивно монолитна), с административен адрес: гр.Смядово, ул. “Захари Ж.Величков” №2д, при граници: изток – сграда за търговия № 2 с идентификаатор 67708.308.53.2; запад – ПИ с идентификатор 67708.308.53; север – ПИ с идентификатор 67708.308.53; юг – ПИ с идентификатор 67708.308.53.
3. Сграда за търговия №2 с АОС № 855/01.04.2008 година, представляващ магазин на 1 (един) етаж в урегулиран поземлен имот (УПИ) ІІ – ООД, кв. 62б, с идентификатор №67708.308.53.2 (шест седем седем нула осем точка три нула осем точка пет три точка две) по кадастралната карта и регистри на град Смядово със застроена площ от 49 кв.м. (четиридесет и девет) кв. м., с административен адрес: гр.Смядово, ул.“Захари Ж.Величков” №2д при граници: изток – сграда за търговия №3 с идентификатор 67708.308.53.3; запад – сграда за търговия №1 с идентификатор 67708.308.53.1; север – ПИ с идентификатор 67708.308.53; юг – ПИ с идентификатор 67708.308.53 по плана на гр.Смядово
4. ОПРЕДЕЛЯМ начална тръжна цена на месечен наем в размер на 70.00 /седемдесет/ лв. без включен ДДС за всяка една от сградите, предмет на търга.
5. Търгът да се проведе на 09.01.2015 година /петък/ от 11.00 часа в сградата на Община Смядово, гр.Смядово, пл.”Княз БорисІ” №2.
6. Стъпка за наддаване в размер на 10% от началната тръжна цена.
7. Краен срок за внасяне на депозита в размер на 10% от началната тръжна цена – до 12.00 часа на 08.01.2015 година в касата на Община Смядово.
8. Краен срок за внасяне на молбите и необходимите документи – до 16.00 часа на 08.01.2015 година в Информационния център.

Заплащането на достигнатата тръжна цена да се извърши в брой или по банков път.

*НЕОБХОДИМИ ДОКУМЕНТИ:*

1. Заявление по образец – *Приложение № 1.*
2. Копие на документ за самоличност за физически лица.
3. Удостоверение за актуално състояние за юридическо лице и ЕТ или Декларация, съдържаща ЕИК /*Приложение № 7*/.
4. Декларация по образец, че участникът не се намира в производство по ликвидация и несъстоятелност – *Приложение № 2*.
5. Декларация по образец за наличието или липса на задължения към Община Смядово - *Приложение № 6*.
6. Декларация по образец, че участникът няма задължения по ДОПК – *Приложение № 3*.
7. Декларация по образец за оглед на имота – *Приложение № 4*.
8. Декларация за липса на обстоятелства по чл. 68б, т.1 и т.2 от Наредбата за реда за придобиване, управление и разпореждане с общинско имущество – *Приложение № 5*.
9. Документ за внесен депозит.
10. Заверено копие или оригинал на пълномощно, в случай, че кандидата се представлява от пълномощник.

Съгласно чл.68а от Наредбата за реда за придобиване, управление и разпореждане с общинско имущество участниците в търга представят в посочения срок заявление за участие, с приложените към нея изискуеми документи, в запечатан непрозрачен плик в Информационния център на общината, върху който са отбелязани името на участника и цялостното наименование на обекта /имота/ на търга.

 Съгласно чл.68б от Наредбата за реда за придобиване, управление и разпореждане с общинско имущество не се допускат до участие в търговете лица, които:

1. след спечелен търг или конкурс са отказали да сключат договор с общината в срок от 1 година;
2. са неизправни длъжници по сключени с общината договори за общинско имущество с просрочие повече от 1 (един) месец;
3. са подали молба за участие след срока за приемане на документите;
4. не отговарят на условията, определени в настоящата заповед;
5. имат задължения по ЗМДТ и ДОПК.

Настоящата Заповед да се обяви чрез средствата за масова информация и изложи на видно място в сградата на Община Смядово, съгласно чл.69 от Наредбата за реда за придобиване, управление и разпореждане с общинско имущество.

Препис от настоящата Заповед да се сведе до знанието на заинтересованите лица за сведение и изпълнение.

ИВАНКА ПЕТРОВА

*Кмет на Община Смядово*

Съгласувал:

Тодор Илиев

Адв.ШАК

Изготвил:

Ирена Вълчева

Старши специалист